
Z A P I S N I K
18. sjednice Vijeća Mjesnog odbora „Bartol Kašić“
23.11.2022.

 u prostoru MO „Bartol Kašić“ Selska 3
s početkom 18:30 sati




NAZOČNI ČLANOVI VIJEĆA:
Sanja Kucan, Sabina Silić Lozančić, Zoran Stajčić, Toni Kaučić, Denis Stević i Irena Borojević

NENAZOČNI ČLANOVI VIJEĆA:
Dora Slakoper

Predsjedava: Irena Borojević, predsjednica Vijeća

Vijećnici su materijale za 18. sjednicu zaprimili elektroničkim putem.

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora „Bartol Kašić“.

Vijeće jednoglasno, bez rasprave prihvaća Zapisnik sa 17. sjednice Vijeća. 
Na prijedlog predsjednice Vijeće jednoglasno utvrđuje 


DNEVNI RED


1. Zahtjev za povremenim korištenjem prostora mjesne samouprave 
- HDZ

2. Plan Malih komunalnih akcija MO Bartol Kašić za 2023.

3. Prijedlog za asfalterski program 2023. 

4. Postavljanje javne rasvjete kod Grafokartona (k.č. 3979/1)_zahtjev građanska inicijativa Spasimo Potok Črnomerec

5. Informacije, pitanja i prijedlozi

Ad. 1
Zahtjev za povremenim korištenjem prostora mjesne samouprave 

Vijeće je raspravljalo o Zahtjevu Hrvatske demokratske zajednice (HDZ) za povremeno korištenje prostora mjesne samouprave te jednoglasno donosi 

Z A K LJ U Č A K
o korištenju prostora

1. Hrvatskoj demokratskoj zajednice (HDZ)  odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaki petak u mjesecu u vremenu od 18:00 – 20:00 sati. (uredska prostorija i dvorana).

1. Prostor iz točke 1. ovog zaključka, koristiti će Hrvatska demokratska zajednica (HDZ),  bez naknade. 

1. Hrvatska demokratska zajednica (HDZ)  obvezuje se postupati s pažnjom dobrog  gospodara u korištenju prostora.

1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim zaključkom.



Ad. 2
Prijedlog Plana Malih komunalnih akcija MO Bartol Kašić za 2023.

Vijeće je sa 3 glasa za, 2 suzdržana i 1 glasom protiv nije usvojilo Prijedlog Plana Malih komunalnih akcija MO Bartol Kašić za 2023., koji je prilog zapisniku.


Ad. 3
Prijedlog za asfalterski program 2023.

Vijeće Mjesnog odbora „Bartol Kašić“ je na 11. sjednici održanoj 20.04.2022. zaključkom o prijedlogu za asfalterski program za 2022. godinu, predložilo  da se u asfalterski program uvrste                                       ulica Ivana Cankara i ulica Janka Vukovića. S obzirom da se u 2022. godini to nije realiziralo Vijeće traži objašnjenje neizvršenja predloženog .

Vijeće jednoglasno donosi 

ZAKLJUČAK
o prijedlogu za asfalterski program 

1. Vijeće Mjesnog odbora „Bartol Kašić“ predlaže da se u asfalterski program za 2023. uvrsti:                                        ulica Ivana Cankara i ulica Janka Vukovića.
2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.



Ad. 4
Postavljanje javne rasvjete kod Grafokartona (k.č. 3979/1)_zahtjev građanske inicijative Spasimo Potok Črnomerec


Vijeće je raspravljalo o zahtjevu građanske inicijative Spasimo Potok Črnomerec za postavljanjem barem jedne javne rasvjete na prilaznoj cesti prema Grafokartonu. Vijeće je suglasno s prijedlogom da se postavi javna rasvjeta na k.č. 3979/1 (gradsko vlasništvo) na pristupnoj cesti prema k.č. 3089/1 (privatno vlasništvo) jer je u tom dijelu potpuni mrak. Dovozi se i ilegalno ostavlja otpad, okupljaju se delikventi u napuštenim zgradama Grafokartona te uznemiruju okolne stanare. 
Zatraženo postavljanje stupića na gradskom dijelu zemljišta, kako bi se spriječilo parkiranje automobila, već je predviđeno planom VGČ kroz uređenje šetnice uz potok Črnomerec.
     
Vijeće jednoglasno donosi

ZAKLJUČAK
o prijedlogu postavljanja javne rasvjete kod Grafokartona (k.č. 3979/1)

1. Vijeće je raspravljalo o zahtjevu građanske inicijative Spasimo Potok Črnomerec za postavljanje barem jedne javne rasvjete na prilaznoj cesti prema Grafokartonu.  

1. Vijeće predlaže postavljanje javne rasvjete na prilaznoj cesti prema Grafokartonu  (k.č. 3979/1).

1. Ovaj Zaključak biti će dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.



Ad. 4  
Informacije, pitanja i prijedlozi

	 Irena Borojević
	predsjednica je obavijestila vijećnike da je VGČ na 17. sjednici održanoj 20.10.2022. usvojilo zaključak da iz PKA osigura sredstva za sanaciju dimnjaka u prostoru MO Bartol Kašić, na adresi Selska cesta 3, s obzirom da od potresa nema grijanja u prostoru u kojem mnogi korisnici povremeno borave i provode svoje aktivnosti

	Denis Stević
	vijećnik podsjeća na usvojeni zaključak od 19.09.2022. o pošljunčavanju staze koja vodi od Selske ceste kod kbr. 7c do Ulice Željka Maričića i pita kada će se to izvršiti

	Sabina Silić Lozančić
	vijećnica traži da se očisti šetnica uz potok Črnomerec od zarasle trave i granja

	Sabina Silić Lozančić
	vijećnica traži da se očisti igralište iza OŠ Ivana Cankara od smeća

	
Zoran Stajčić
	vijećnik podsjeća na svoj upit od 19.09.2022. (križanje Prilaza baruna Filipovića i Ulice Ivana Cankara – SI ugao) o popucalim metalnim nosačima s metalnom ogradom iznad betonske ograde s obzirom da sve skupa prijeti da padne na nogostup kojim prolaze i djeca do škole. Tražena je hitna sanacija 


 


Sjednica je završila u 19:30 
Zapisnik sastavila:  		 
Roza Markoč		

KLASA: 024-08/22-03/2319
URBROJ: 251-13-11-3/03-22-2  
Zagreb, 23.11.2022.


 			 				           Predsjednica Vijeća 
     Mjesnog odbora „Bartol Kašić“	



	    Irena Borojević 


Prilog:
· Plan malih komunalnih akcija Mjesnog odbora „Bartol Kašić“ za 2023. godinu














	Na temelju Pravila Mjesnog odbora ''Bartol Kašić'' , Vijeće Mjesnog odbora ''Bartol Kašić'', na 18. sjednici, 23.11 2022., donijelo je   
Plan malih komunalnih akcija
Mjesnog odbora ''Bartol Kašić'' u 2023.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Bartol Kašić'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 105.270,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	64.260,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	41.010,00

	Ukupno
	105.270,00




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 41.104 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 38.747 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 28.707,00 eura za asfalterski program i
	- 30 % ili 12.303,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.

KLASA: 024-08/22-03/2319
URBROJ: 251-13-11-3/03-22-4
Zagreb,  23.11.2022. 

                     
Predsjednica
Vijeća Mjesnog odbora
''Bartol Kašić''


Irena Borojević





